text: Jønke lægger sag an mod politiet
  30 april 2013 kl. 16.12
  Jønke og Hells Angels vil have erstatning fra politiet. De smadrede i følge Jønke døre og skabe under en ransagning af rockerborgen på Jellingvej i Vejle.
  Ransagningen fandt sted i 2011, hvor politiet ledte efter en person på rockerborgen i Vejle.
  Sagen kommer for retten nu.
  - Vi havde fortalt politiet, at han ikke var der. Alligevel gik de ind og smadrede døre og nogle skabe, siger Jønke til Vejle Amts Folkeblad.
  - Vi taler måske om 10.000 kroner i alt. Det handler ikke om beløbet. Det handler om, at hvis der er nogen, der smadrer ens ting, så skal man have det erstattet, siger Jønke til avisen.
  Hells Angels forlod klubhuset i Vejle i juli 2012.
  